**LĪGUMS Nr. \_\_\_\_\_\_\_\_\_\_\_\_\_\_\_\_**

*STAN tipa augļa invazīvās monitorēšanas iekārtas iegāde*

Rīgā, 2016. gada \_\_\_\_. \_\_\_\_\_\_\_\_\_\_\_\_

**VSIA „Paula Stradiņa klīniskā universitātes slimnīca”**, reģ.Nr.40003457109, adrese: Pilsoņu ielā 13, Rīgā, LV-1002 kuru, saskaņā ar statūtiem, pārstāv valdes locekle Elita Buša (turpmāk – Pasūtītājs) no vienas puses, un

**SIA “Digiteks”**, reģistrācijas Nr. 40003521136, juridiskā adrese: Vangažu iela 30A, Rīga, LV-1024, tās valdes locekļa Jāņa Kramena personā, kurš rīkojas uz statūtu pamata (abi kopā – Puses), pamatojoties uz iepirkuma „ STAN tipa augļa invazīvās monitorēšanas iekārtas iegāde” (ID Nr. PSKUS 2016/119), rezultātiem un, saskaņā ar Piegādātāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**

# Pasūtītājs pasūta un Piegādātājs piegādā, uzstāda un nodod STAN tipa augļa invazīvās monitorēšanas iekārtu (turpmāk – Prece) atbilstoši Līguma, līguma pielikumu Nr.1 (tehnisko specifikācija/tehnisko piedāvājums) un līguma pielikumu Nr.2. (finanšu piedāvājums), Ministru kabineta 2005.gada 2.augusta noteikumiem Nr.581 “Medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtība” (turpmāk – Noteikumi Nr.581) un nodrošina lietotāju apmācību un Preces garantiju.

* 1. Preces piegādes vieta: VSIA “Paula Stradiņa klīniskā universitātes slimnīca” Pilsoņu iela 13, Rīga, LV – 1002.
	2. Preces piegādes laiks: Piegādātājs piegādā Preci 4 (četru) kalendāro nedēļu laikā pēc Līguma noslēgšanas dienas.
1. **Līguma summa, norēķinu kārtība**
	1. Preces cena ir 35 351.00 (trīsdesmit pieci tūkstoši trīs simti piecdesmit viens euro, 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi.
	2. Cenas tiek noteiktas euro (EUR), vadoties pēc iesniegtā finanšu piedāvājuma (līguma pielikums Nr.2).
	3. Līguma 2.1.punktā norādītajā summā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Preces piegādi Pasūtītājam uz Līguma 1.2.punktā norādīto adresi, tās uzstādīšanu un lietotāju apmācību, kā arī Līguma 6.1.5.apakšpunktā noteikto.
	4. Pasūtītājs veic samaksu par piegādāto Preci 30 (trīsdesmit) kalendāro dienu laikā pēc Līguma noteikumiem atbilstošas Preces piegādes un rēķina saņemšanas un pieņemšanas – nodošanas akta abpusējas parakstīšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu. Rēķins tiek izrakstīts atbilstoši Līguma 2.1.punktā norādītajai cenai .
	5. Pasūtītājs paraksta Preces pieņemšanas – nodošanas aktu tikai pēc tam, kad Piegādātājs ir veicis Līguma 6.1.5. un 6.1.6.apakšpunktā noteikto.
	6. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Preces piegādi, kuru Piegādātājs nav veicis un/vai par Līguma prasībām neatbilstošas kvalitātes vai bojātas Preces piegādi.
	7. Samaksa par piegādāto Preci uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
2. **Līguma darbības termiņš un spēkā esamība**
	1. Līgums stājās spēkā ar brīdi, kad to paraksta abu Pušu pilnvaroti pārstāvji un ir spēkā līdz pilnīgai saistību izpildīšanai.
	2. Pusēm ir tiesības jebkurā brīdī izbeigt Līgumu, par to rakstiski vienojoties.
	3. Pasūtītājam ir tiesības vienpusēji atkāpties no Līguma, rakstiski par to brīdinot Piegādātāju, ja:
		1. Piegādātājs neveic Preces piegādi ilgāk par 10 (desmit) kalendārām dienām no Līgumā noteiktā piegādes termiņa;
		2. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
		3. iestājušies apstākļi, kas apgrūtina vai padara neiespējamu Piegādātāja šajā Līgumā noteikto saistību izpildi;
		4. notikusi Piegādātāja likvidācija;
		5. pret Piegādātāju uzsākta maksātnespējas procedūra;
		6. ja Preces lietošana izraisa izmaiņas, kas var radīt draudus pacienta veselībai un dzīvībai, Preces kvalitātes prasības būtiski atšķiras no tehniskajā piedāvājumā vai Preces instrukcijā norādītajām tās īpašībām. Ja iestājas šajā apakšpunktā minētais un tas tiek konstatēts un tiek sastādīts attiecīgs pamatojums, kas pierāda cēloņsakarību, Piegādātājam ir pienākums atmaksāt Pasūtītājam Preces cenu kā arī pieņemt un aizvest Preci no Pasūtītāja telpām.
	4. Par vienpusēju atkāpšanos no līguma, Pasūtītājs nosūta Piegādātājam rakstisku paziņojumu. Līgums uzskatāms par izbeigtu ar dienu, kad Pasūtītājs nosūtījis Piegādātājam rakstisku paziņojumu.
	5. Piegādātājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi vismaz vienu mēnesi iepriekš, ja iestājies kāds no šādiem apstākļiem:
		1. Pasūtītājs vismaz 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas uz Pasūtītāja juridisko adresi;
		2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
	6. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.
3. **Garantija**

4.1. Preces garantijas laiks ir 24 (divdesmit četri) mēneši no Preces pieņemšanas – nodošanas akta abpusējas parakstīšanas dienas.

4.2. Piegādātājs apņemas bez maksas novērst jebkuru Preces defektu, ja defekts ir atklāts Preces garantijas laikā.

* 1. Preces garantija neattiecas uz preces defektiem, kas radušies:

4.3.1. ekspluatējot Preci neatbilstoši tās ekspluatācijas noteikumiem (ražotāja instrukcijām);

* + 1. pierādāmu Preces lietotāju nolaidības, nepareizas Preces lietošanas vai apzinātu bojājumu konstatēšanas gadījumā;
		2. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Precei vai Preces lietošanu tādā veidā, kas ir pretrunā ar Preces ražotāja instrukcijām;
		3. nepārvaramas varas apstākļu rezultātā.
	1. Par jebkuru Preces bojājumu vai darbības traucējumu, kas jānovērš Preces garantijas ietvaros, Pasūtītājs sastāda defektu aktu, kas ir saistošs Piegādātājam, un nekavējoties iesniedz Piegādātājam. Piegādātājam ne vēlāk kā 2 (divu) darba dienu laikā no paziņošanas brīža jāierodas uz abpusēju defektu akta sastādīšanu. Ja Piegādātājs minētajā termiņā neierodas, Pasūtītājs vienpusēji sagatavo Preces defektu aktu, kas ir saistošs Piegādātajam.
	2. Jautājumu par Preces defekta aktā norādītā pamatotību izlemj Pušu pilnvarotie pārstāvji Preču defektu akta sastādīšanas brīdi. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs gadījumā, ja tiek konstatēts, ka Preces bojājuma rašanās iemesls nav Pasūtītāja vaina. Ja neatkarīgais eksperts konstatē, ka Preces bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs.

4.6 Pamatojoties uz Preces defektu aktu, Piegādātājam, ne vēlāk kā 10 (desmit) kalendāro dienu laikā no defektu akta saņemšanas dienas, jānomaina Prece ar jaunu Preci vai jāveic Preces remonts bez papildus samaksas.

4.7. Ja Preces bojājums radies Pasūtītāja vainas dēļ, Preces remontu apmaksā Pasūtītājs, iepriekš saskaņojot ar Piegādātāju Preces remonta darbu apjomu, cenu un laiku.

4.8. Piegādātājs garantijas laikā veic regulāras bezmaksas Preces pārbaudes un apkopes atbilstoši ražotāja noteiktajam.

1. **Preces kvalitātes prasības**

5.1. Piegādātā Prece ir jauna, augstas kvalitātes un tā uzglabāta atbilstoši ražotāja noteiktajām prasībām un instrukcijām par Preces uzglabāšanu.

5.2. Piegādātājs garantē, ka piegādātā Prece ir augstas kvalitātes un atbilst Latvijas Republikas normatīvo aktu prasībām.

5.3. Precei jābūt marķētai ar ražotāja firmas zīmi un ar pievienotu informāciju par ekspluatācijas tehniskajiem rādītājiem latviešu valodā.

5.4. Piegādātājs garantē, ka Prece atbilst Līguma noteikumiem un ir derīga ekspluatācijai, kā arī to, ka Preces izmantošana, atbilstoši tās uzdevumiem, nenodarīs kaitējumu cilvēka veselībai un dzīvībai.

1. **Pušu saistības**
	1. Piegādātāja pienākumi:
		1. piegādāt Līguma un Latvijas Republikas normatīvo aktu prasībām atbilstošu, pienācīgas kvalitātes Preci saskaņā ar Līguma noteikumiem;
		2. transportējot Preci, nodrošināt Preces drošību pret iespējamajiem bojājumiem;
		3. Piegādātājs nodrošina piegādei un uzstādīšanai izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas spēkā esošo normatīvo aktu prasībām;
		4. Piegādātājs nodrošina tehniķa ierašanos iekārtas neprecīzas darbības vai salūšanas gadījumā 24 (divdesmit četru) stundu laikā no izsaukuma brīža;
		5. saskaņā ar Noteikumiem Nr.581, veikt Preces elektrodrošības, galveno funkciju un raksturlielumu pārbaudi un metroloģisko kontroli;
		6. uz piegādes brīdi iesniegt Preces tehniskā pase/kopija;
		7. Piegādātājs nodrošina iespēju uz remonta laiku, ja tas paredzams ilgāk par 10 (desmit) darba dienām, aizvietot nestrādājošu iekārtu ar analogu Preci 5 (piecu) darba dienu laikā bez papildus samaksas;
		8. Piegādātājs nodrošina iespēju uz remonta laiku, ja tas paredzams ilgāk par 10 (desmit) darba dienām, aizvietot nestrādājošu iekārtu ar analogu Preci 5 (piecu) darba dienu laikā bez papildus samaksas;
		9. Līguma prasībām neatbilstošas un/vai nekvalitatīvas Preces piegādes gadījumā, ne vēlā kā 10 (desmit) kalendāro dienu laikā apmainīt to pret jaunu, nelietotu un kvalitatīvu Preci uz sava rēķina;
		10. sagatavot un nodot Pasūtītājam rēķinu par piegādāto Preci;
		11. laikus, vismaz 5 (piecas) darba dienas pirms Preces piegādes termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē Preces piegādi noteiktajā laikā;
		12. veikt Līguma izpildi ar saviem spēkiem, resursiem un līdzekļiem.

6.2. Piegādātāja tiesības:

6.2.1. par piegādātu kvalitatīvu Preci savlaicīgi saņemt Līgumā noteikto samaksu;

6.2.2. saņemt no Pasūtītāja saistību izpildei nepieciešamo informāciju.

6.3. Pasūtītāja pienākumi:

* + 1. pārbaudīt piegādāto Preču kvalitāti un atbilstību Līguma noteikumiem;
		2. Līgumā noteiktajā kārtībā savlaicīgi samaksāt par pieņemto, Līguma prasībām atbilstošu un kvalitatīvu Preci.
	1. Pasūtītāja tiesības:
		1. dot Piegādātājam saistošus norādījumus attiecībā uz Līguma izpildi;
		2. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;
		3. pieņemt, saskaņā ar Līguma noteikumiem piegādāto, Līguma prasībām atbilstošo, kvalitatīvo Preci, ievērojot Līguma 2.5.punktā noteikto;
		4. nekvalitatīvas un Līguma prasībām neatbilstošas Preces piegādes gadījumā, lūgt Piegādātāju ne vēlāk kā 10 (desmit) kalendāro dienu laikā apmainīt to pret jaunu, nelietotu, Līguma prasībām atbilstošu;
		5. laicīgi saņemt no Piegādātāja informāciju un paskaidrojumus par iespējamajiem vai paredzamajiem kavējumiem Līguma izpildē;
		6. apturēt Līguma izpildi Līguma 3.3.punktā noteiktajos gadījumos;
		7. apturēt un atlikt Līgumā paredzēto maksājumu ārējā normatīvajā aktā vai šajā Līgumā noteiktajos gadījumos;
		8. aizstāt Pasūtītāju kā Pusi ar citu iestādi, ja Pasūtītāju kā iestādi reorganizē vai mainās tā kompetence.
	2. Pasūtītājs atsaka pieņemt Līguma izpildījumu, ja piegādāta nekvalitatīva un Līguma noteikumiem neatbilstoša Prece.
1. **Pušu atbildība**
	1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	2. Par Preces piegādes termiņa kavēšanu vai citu Līgumā noteikto saistību nepildīšanu Pasūtītājs ir tiesīgs piemērot Piegādātājam līgumsodu 0,1% apmērā no kopējās Līguma summas par katru nokavējuma dienu, bet ne vairāk kā 10% no kopējās Līguma summas.
	3. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0.1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
	4. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
	5. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
2. **Nepārvarama vara**
	1. Puses tiek atbrīvotas no atbildības par pilnīgu vai daļēju šajā Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, valsts un pašvaldību institūciju pieņemtie normatīvie akti un norādījumi, kas ir saistoši Pusēm un neviena no Pusēm nav tos iniciējusi, un citi apstākļi, kas neiekļaujas Pušu iespējamās kontroles robežās). Puse var atsaukties uz nepārvaramās varas radītajiem Līguma izpildes šķēršļiem tikai gadījumā, ja pirms tam ir izdarījusi visu iespējamo, lai tos novērstu.
	2. Gadījumā, ja iestājas Līguma 8.1.punktā noteiktie apstākļi, Līgumā noteiktie termiņi tiek pagarināti attiecīgi par tādu laika periodu, par kādu nepārvaramas varas apstākļi aizkavējuši Līguma izpildi.
	3. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski ne vēlāk kā 3 (trīs) darba dienu laikā pēc nepārvaramas varas apstākļu iestāšanās un ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu.
	4. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
3. **Strīdu izskatīšanas kārtība**
	1. Strīdus, kas rodas Līguma izpildes gaitā vai sakarā ar šo Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie šī Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
	2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
4. **Citi noteikumi**
	1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro šo Līgumu, atbilstoši spēkā esošajiem normatīvajiem aktiem.
	2. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
	3. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus tādā apmērā, kas neskar piedāvātās Preces cenas palielināšanu.
	4. Ja kādai no Pusēm tiek mainīti rekvizīti vai Līguma 10.8. un 10.9.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
	5. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
	6. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
	7. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
	8. Pasūtītāja kontaktpersona: Toms Bērziņš, tālrunis: 29674952, e-pasts: toms.berzins@stradini.lv. Pilnvarotā persona ir tiesīga pieņemt Preci, un parakstīt attiecīgos Preces pieņemšanas – nodošanas dokumentus.
	9. Piegādātāja kontaktpersona: Tija Tentere, tālruņa numurs: 29480265, e-pasta adrese: tijat@amerilat.lv.
	10. Parakstīšanas brīdī līgums ir sastādīts uz 6 (sešām) lapām, ar Pielikumu Nr.1 „Tehniskā specifikācija/tehniskais piedāvājums” uz 3 (trīs) lapām un Pielikumu Nr.2 „Finanšu piedāvājums” uz 1 (vienas) lapas, divos autentiskos eksemplāros, no kuriem viens glabājas pie Pircēja, bet otrs – pie Pārdevēja.
	11. Pieņemšanas – nodošanas akts, defekta akti, pēc to sastādīšanas, ir šī līguma neatņemamas sastāvdaļas.
	12. Visi paziņojumi, pieprasījumi Pusēm ir iesniedzami vai nosūtāmi uz šā līguma 11.punktā norādītajām adresēm. Ja mainās Pušu adreses un/vai rekvizīti, tad tas jāpaziņo otrai pusei triju dienu laikā.
5. **Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV93UNLA0003029467144Banka: AS “SEB banka” Kods: UNLALV2X \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_E.Buša | **Piegādātājs:****SIA “Digiteks”**Reģ. Nr.: 40003521136Vangažu iela 30A,Rīga,LV-1024Konta Nr. LV58HABA0551000270282Banka: AS „Swedbank”Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_J.Kramens |
|  |  |

*1.pielikums*

*2016.gada \_\_\_.\_\_\_\_\_\_\_\_\_\_\_\_\_*

*Līgumam Nr. \_\_\_\_\_\_\_\_\_\_\_\_\_\_\_\_\_\_\_\_*

**Tehniskā specifikācija/tehniskais piedāvājums**

|  |  |  |  |
| --- | --- | --- | --- |
| **Nr.** | **Tehniskās prasības/ Parametri** | **Atbilstība prasībām/pretendenta piedāvājums** | **Atsauce uz informatīvo materiālu, (norāde uz lpp. ražotāja tehniskajā dokumentācijā, kur atzīmēts attiecīgais tehniskais parametrs atbilstoši tehniskās specifikācijas nummerācijai)** |
| **1.Apraksts:** |
| **Iekārtas ražotājs:** | **NEOVENTA ( Zviedrija)** |
| **Iekārtas modelis:** | **STAN S31** |
| **1.1** | STAN tipa augļa monitors, kas ļauj pierakstīt standarta CTG parametrus un veic automātisku un tiešsaistes analīzi augļa EKG |  |  |
| **2.Tehniskās prasības:** |
| **2.1** | TFT ne mazāk kā 15” pilna attēla pretestības pieskāriena ekrāns; | **Jā** | **1 lpp.** |
| **2.2** | RGB vertikālu joslu krāsu filtrs; | **Jā** | **1 lpp.** |
| **2.3** | Izšķirtspēja ne mazāk par 1024 x 768; | **Jā** | **1 lpp.** |
| **2.4** | Reakcijas laiks ne lielāks par 25 ms; | **Jā** | **1 lpp.** |
| **2.5** | Skata leņķis robežās ne mazāk par ±160⁰ horizontāli/vertikāli  | **Jā** | **1 lpp.** |
| **3.Datu attēlojums:** |
| **3.1** | Dual sirdsdarbība no ne vairāk kā 50 līdz ne mazāk kā 240 sitieni minūtē (US) no ne vairāk kā 30 līdz ne mazāk kā 240 sitieni minūtē (FECG); | **Jā** | **1 lpp.** |
| **3.2** | Augļa EKG T/QRS attiecība no -0,30 līdz 0,90; | **Jā** | **1 lpp.** |
| **3.3** | Augļa EKG vidēji ar automātisko ST segmenta analīzi; | **Jā** | **1 lpp.** |
| **3.4** | Dzemdes aktivitātes 0-100 relatīvās vienības (TOCO); 0-100 mmHg (IUP); | **Jā** | **1 lpp.** |
| **3.5** | Dual sirdsdarbības un signāla kvalitātes norāde; | **Jā** | **1 lpp.** |
| **3.6** | Noteikts signālu un sistēmas stāvoklis; | **Jā** | **1 lpp.** |
| **4.Ekrāna līknes:** |
| **4.1** | HR intervālos no ne vairāk par 50 līdz ne mazāk kā 210 sitieniem minūtē (20 sitieni minūtē / cm) un no ne vairāk par 30 līdz ne mazāk kā 240 sitieniem minūtē (30 sitieni minūtē / cm); | **Jā** | **1 lpp.** |
| **4.2** | T/QRS no -0,12 līdz 0,50; | **Jā** | **1 lpp.** |
| **4.3** | UA 0-100 relatīvas vienības (TOCO); | **Jā** | **1 lpp.** |
| **4.4** | 0-100 mmHg (IUP); | **Jā** | **1 lpp.** |
| **4.5** | Divfāzisks ST attēlojums, datums, laiks un zonžu pieslēgums; | **Jā** | **1 lpp.** |
| **4.6** | Līknes ātruma izvēles iespēja vismaz 1, 2 un 3 cm / min; | **Jā** | **1 lpp.** |
| **4.7** | Iespēja uz ekrāna veikt analīzi par visu pierakstu; | **Jā** | **1 lpp.** |
| **4.8** | Uz ekrāna attēloti notikumu žurnāls ar informāciju par ST izmaiņām, operatora piezīmes un signāla kvalitāte; | **Jā** | **1 lpp.** |
| **4.9** | Reālā laika FECG signāli. | **Jā** | **1 lpp.** |
| **5.Skaņas signāli:** |
| **5.1** | FECG radīti sirdsdarbība sitieni; | **Jā** | **1 lpp.** |
| **5.2** | US radītas sirds skaņas. | **Jā** | **1 lpp.** |
| **6.Ārējās saskarnes:** |
| **6.1** | Tastatūra; | **Jā** | **2 lpp.** |
| **6.2** | Termiskais ierakstītājs; | **Jā** | **2 lpp.** |
| **6.3** | Trīs RS232 sērijas porti; | **Jā** | **2 lpp.** |
| **6.4** | Izeja ar iespēju pieslēgt internetu. | **Jā** | **2 lpp.** |
| **7.Augļa EKG ierakstīšana:** |
| **7.1** | Ieejas diapazons ± 10 mV | **Jā** | **2 lpp.** |
| **7.2** | HR diapazons no ne vairāk par 30 līdz ne mazāk par 240 sitieni minūtē | **Jā** | **2 lpp.** |
| **7.3** | HR precizitāte ne vairāk par ± 1 bpm (≤ 180 sitieni minūtē), ne vairāk par ± 2 bpm (> 180 sitieni minūtē) | **Jā** | **2 lpp.** |
| **7.4** | 30 sitienu vidējais EKG ; | **Jā** | **2 lpp.** |
| **7.5** | T / QRS attiecības robežās no -0,30 līdz +0,90 | **Jā** | **2 lpp.** |
| **7.6** | T / QRS precizitāte ne vairāk par ± 0,02 | **Jā** | **2 lpp.** |
| **7.7** | Divfāziska ST segmentu indikācijas pakāpes 1, 2 un 3 | **Jā** | **2 lpp.** |
| **8.US pieraksts:** |
| **8.1** | Intensitāte ne lielāka par 20 mW/cm ²; | **Jā** | **2 lpp.** |
| **8.2** | HR diapazons no ne vairāk par 50 līdz ne mazāk par 240 sitieniem minūtē; | **Jā** | **2 lpp.** |
| **8.3** | HR precizitāti ne vairāk par ± 2 sitieni minūtē (≤ 180 sitieni minūtē); ne vairāk par ± 3 sitieniem minūtē (> 180 sitieni minūtē). | **Jā** | **2 lpp.** |
| **9.TOCO pieraksts:** |
| **9.1** | Diapazons 0-100 vienības | **Jā** | **2 lpp.** |
| **9.2** | Jutība ne vairāk par 0,32 vienības / g (nomināls, regulējams) | **Jā** | **2 lpp.** |
| **9.3** | Izšķirtspēja ne vairāk par 1 vienību | **Jā** | **2 lpp.** |
| **9.4** | Precizitāte ne vairāk par ± 10% no nolasījuma vērtības | **Jā** | **2 lpp.** |
| **10.IUP pieraksts:** |
| **10.1** | Diapazons 0-100 mmHg (0-13,33 kPa) | **Jā** | **2 lpp.** |
| **10.2** | Izšķirtspēja ne vairāk par 1 mmHg (0,13 kPa) | **Jā** | **2 lpp.** |
| **10.3** | Precizitāte ne vairāk par± 5% no nolasījuma vērtības | **Jā** | **2 lpp.** |
| **11.Komplektācija**  |
| **11.1** | STAN tipa CTG sistēma ar Taco un divām US1 zondēm | **Jā** |  |
| **11.2** | Augļa ST analīzes programmatūru, kas ietver mātes un augļa sirdsdarbības atšķiršanu, ir skaņas un vizuāla brīdināšana par novirzēm no normas; | **Jā** |  |
| **11.3** | Monitoru ar skārienjūtīgu ekrānu; | **Jā** |  |
| **11.4** | Ar mātes vitālo funkciju monitoringa iespēju sekojošiem parametriem: | **Jā** |  |
| **11.4.1** | o Neinvazīvs asinsspiediens; | **Jā** |  |
| **11.4.2** | o Skābekļa saturācija; | **Jā** |  |
| **11.4.3** | o Mātes sirdsdarbība. | **Jā** |  |
| **11.5** | Termiska printera komplektu; | **Jā** |  |
| **11.6** | Adaptera kabeli; | **Jā** |  |
| **11.7** | Pārvietojamos ratiņus; | **Jā** |  |
| **11.8** | Grozu elektrodu glabāšanai; | **Jā** |  |
| **11.9** | Grozu aksesuāru novietošanai; | **Jā** |  |
| **11.10** | Adapteri savienošanai ar centrālo monitorēšanas sistēmu; | **Jā** |  |

Pretendents SIA “ Digiteks” apliecina, ka:

1. apliecina, ka garantijas periodā Piegādātājs apņemas saviem spēkiem un par saviem līdzekļiem un materiāliem veikt garantijas remontu. Ražotāja noteiktā un precei nepieciešamā apkope garantijas periodā ir bezmaksas;
2. apliecina, ka ikgadējo tehnisko apkopi, garantijas apkalpošanu un remontus veic aparatūras ražotāja firmas sertificēti inženieri;
3. apliecina, ka tiks veikta iekārtas funkcionāla pārbaude pirms iekārtas nodošanas ekspluatācijā (elektrodrošība, galveno funkciju un raksturlielumu pārbaudes) un pasūtītājam tiks izsniegts pretendenta apstiprināts slēdziens par atbilstību;
4. apliecina, ka preces garantijas laikā uz izsaukumu reaģēšana notiek 24 stundu periodā darba laikā (pēc telefoniska izsaukuma), mazie remonti bez rezervju daļu nomaiņas 3 darba dienas laikā, bet lielie remonti ar detaļu nomaiņu ne ilgāk kā 1 nedēļas laikā;
5. apliecina, ka tiks veikta iekārtas uzstādīšana un nepieciešamības gadījumā (pēc pasūtītāja pieprasījuma) profesionāla bezmaksas personāla apmācība uz vietas ar piegādāto ierīci slimnīcas darbiniekiem;
6. apliecina, , ka tiks ievēroti transportēšanas, uzglabāšanas un piegādes nosacījumi līdz pasūtītājam atbilstoši ražotāja noteiktajām prasībām un spēkā esošajiem normatīvajiem aktiem;
7. apliecina, ka prece ir atbilstoša ES standartiem un ir attiecīgi sertificēta;

Paraksts:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(Valdes loceklis Jānis Kramens)

*2.pielikums*

*2016.gada \_\_\_.\_\_\_\_\_\_\_\_\_\_\_\_\_*

*Līgumam Nr. \_\_\_\_\_\_\_\_\_\_\_\_\_\_\_\_\_\_\_\_*

**FINANŠU PIEDĀVĀJUMS**

|  |  |  |  |  |  |
| --- | --- | --- | --- | --- | --- |
| **Nosaukums** | **Daudzums (vienība)** | **Cena par 1 vienību EUR bez PVN** | **Vērtējamā summa bez PVN, EUR** | **PVN likme % un EUR** | **Summa ar PVN, EUR** |
| **STAN tipa augļa invazīvās monitorēšanas iekārta****(*Tehniskajā specifikācijā norādītajā komplektācijā*)** | **1 gab** | **35 351.00** | **35 351.00** | **21%****7423.71** | **42 774.71** |

***\*Apliecinu, ka finanšu piedāvājumā ir iekļautas visas izmaksas, kas saistītas ar preces iegādi un piegādi līdz pasūtītāja norādītajai vietai, t.sk., visi nodokļi un nodevas, kā arī visas netieši saistītās izmaksas, tajā skaitā visi iespējamie riski, kas saistīti ar tirgus cenu svārstībām plānotajā līguma izpildes laikā. Piedāvājumā norādītās cenas netiks paaugstinātas visā līguma darbības laikā.***

Paraksts:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
*(Valdes loceklis Jānis Kramens)*